S-31/2023

Mál þetta, sem dómtekið var 26. apríl 2023, er höfðað af lögreglustjóranum á höfuðborgarsvæðinu með ákæru dagsettri 3. janúar 2023 á hendur H-kk-þgf I-kk-þgf Ó-kk-þgf, kt. [...]og L-kk-þgf G-kk-þgf J-kk-þgf kt. [...] fyrir eftirtalin brot:

I „ Á hendur ákærðu báðum fyrir fjárkúgun og vopnalagabrot í félagi með því að hafa, miðvikudaginn 20. október 2021, á skrifstofu [ K ehf.] að [...] í Kópavogi, veist með hótunum að [ A ], kt. [...], og [B], kt. [...], í því skyni að hafa af þeim fjármuni, dregið fram hníf og sýnt þeim og meðal annars hót að því að drepa þá og fjölskyldur þeirra og brenna [ K ehf.] og neytt [A]til að leggja kr. 200.000 inn á reikning í eigu ákærða L-kk-ef.

M. 0-x-x- 2021- 66602

Telst brot þetta varða við 1. mgr. 251. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr. vopnalaga nr. 16/1998.“

Á hendur ákærða H-x-x:

II.1. „Fyrir eignaspjöll og umferðarlagabrot með því að hafa, þriðjudaginn 18. janúar 2022, ekið bifreiðinni [...] í veg fyrir bifreiðina [...], á Reykjanesbraut við Kúagerði í Vatnsleysustrandarhreppi, og stöðvað umferð á akbrautinni og í kjölfarið sparkað ítrekað í ökumannshurð bifreiðarinnar [...] með þeim afleiðingum að bílstjórahurð og hliðarspegill skemmdust.

M. 008- 2022- 863

Telst brot þetta varða við 1. mgr. 257. gr. almennra hegningarlaga nr. 19/1940 og 1. mgr. 28. gr., sbr. 1. mgr. 94. gr. umferðarlaga nr. 77/2019.“

II.2. [...]

II.3. „ Fyrir líkamsárás með því að hafa, sunnudaginn 20. mars 2022, á skemmtistaðnum Auto að Lækjargötu 2 A í Reykjavík, veist með ofbeldi að [C], kt. [...], skallað hann og slegið ítrekað í andlitið, allt með þeim afleiðingum að [C]nefbrotnaði.

M. 0-x-x- 2022- 14173

Telst brot þetta varða við 1. mgr. 218. gr. almennra hegningarlaga nr. 19/1940.“

II.4. „Fyrir umferðarlagabrot því að hafa [sic], mánudaginn 21. mars 2022, ekið bifreiðinni [...] sviptur ökurétti og óhæfur til að stjórna henni örugglega vegna ávana-og fíkniefna og slævandi lyfja (í blóði mældist kókaín 130 ng/ml, quetiapín 643 ng/ml og zolpidem 350 ng/ml) um Mímisbrunn í Reykjavík, við Úlfarsbraut, þar sem lögregla hafði afskipti af ákærða.

M. 007- 2022- 14268

Telst brot þetta varða við 1., sbr. 2. mgr. 48. gr., sbr. 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.“

II.5. „Fyrir umferðarlagabrot því að hafa [sic], fimmtudaginn 21. apríl 2022, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist etizólam 36 ng/ml) um Ártúnsbrekku í Reykjavík, við N1, þar sem lögregla stöðvaði aksturinn.

M. 0-x-x- 2022- 19817

Telst brot þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.“

II.6. „Fyrir umferðarlagabrot því að hafa [sic], laugardaginn 7. maí 2022, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 11 ng/ml og etizólam 31 ng/ml) um Reykjanesbraut í Kópavogi, við Fífuhvammsveg, þar sem lögregla hafði afskipti af ákærða.

M. 007- 2022- 23037

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.“

II.7. „Fyrir umferðarlagabrot því að hafa [sic], sunnudaginn 8. maí 2022, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 6,0 ng/ml, etizólam 65 ng/ml og kókaín 270 ng/ml.) um Templarasund í Reykjavík, þar sem lögregla stöðvaði aksturinn.

M. 007- 2022- 23161

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.“

II.8. „Fyrir umferðarlagabrot því að hafa [sic], föstudaginn 27. maí 2022, ekið bifreiðinni [...], sviptur ökurétti um Víkurveg í Reykjavík, við Borgarveg, þar sem lögreglan stöðvaði aksturinn.

M. 007- 2022- 28408

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.“II.9. „Fyrir umferðarlagabrot því að hafa [sic], sunnudaginn 5. júní 2022, ekið bifreiðinni [...], sviptur ökurétti um Tryggvagötu í Reykjavík, við Naustina, þar sem lögregla stöðvaði aksturinn.

M. 007- 2022- 292545

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.“

II.10. „Fyrir umferðarlagabrot því að hafa [sic], sunnudaginn 5. júní 2022, ekið bifreiðinni [...], sviptur ökurétti og gegn rauðu umferðarljósi um gatnamót Geirsgötu og Kalkofnsvegar í Reykjavík, þar sem lögregla stöðvaði aksturinn.

M. 007- 2022- 29255

Telst brot þetta varða við 1. mgr. 7. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.“

II.11. „Fyrir umferðarlagabrot því að hafa [sic], sunnudaginn 23. október 2022, ekið bifreiðinni [...] sviptur ökurétti um Lækjargötu í Reykjavík, við Kalkofnsveg, þar sem lögregla stöðvaði aksturinn.

M. 007- 2022- 59029

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.“

II.12. „Fyrir umferðarlagabrot því að hafa [sic], fimmtudaginn 17. nóvember 2022, ekið bifreiðinni [...] sviptur ökurétti norður Hábraut í Kópavogi, við Ásbraut, þar sem lögregla stöðvaði aksturinn.

M. 0-x-x- 2022- 63118

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.“

Af hálfu ákæruvalds er þess krafist að ákærðu verði dæmdir til refsingar og til greiðslu alls sakarkostnaðar. Jafnframt er þess krafist að ákærða H-kk-nf verði látinn sæta sviptingu ökuréttar samkvæmt 101. gr. laga nr. 77/2019.“

Við fyrirtöku málsins 26. apríl síðastliðinni féll ákæruvaldið frá ákæru vegna vopnalagabrots í ákærulið I auk þess sem fallið var alfarið frá ákærulið II.2.

II

Ákærðu hafa báðir játað skýlaust þá háttsemi sem þeim er gefin að sök í ákæru. Ekki þykir ástæða til að draga játning þeirra í efa enda fær hún stoð í gögnum málsins. Í ljósi játningar beggja ákærðu var farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og verjendum hafði verið gefinn kostur á að tjá sig stuttlega um lagaatriði og ákvörðun viðurlaga.

Við ákvörðun refsingar beggja ákærðu verður til þess horft, að þeir stóðu saman að því broti sem fjallað er um í ákærulið I, en umræddir fjármunir voru lagðir inn á reikning ákærða L-kk-ef.

Ákærði H-kk-nf I-kk-nf er fæddur árið [...]. Samkvæmt vottorði sakaskrár ríkisins var ákærði þann 28. febrúar 2022 dæmdur í Héraðsdómi Reykjaness í 15 mánaða fangelsi, þar af 12 mánuði skilorðsbundna, vegna brota á 1. mgr. 218. gr., 1. mgr. 226. gr., 252. gr, 1. mgr. 257. gr. og 232. gr. almennra hegningarlaga, sbr. 1., sbr. 2. mgr. 50., 1., sbr. 2. mgr. 48. gr., 1. mgr. 7. gr. og b, c og d liði 1. mgr. 14. gr. umferðarlaga nr. 77/2019. Í samræmi við 78. gr. almennra hegningarlaga nr. 19/1940 ber því að dæma ákærða til hegningarauka vegna ákæruliðar Iog II.1, enda voru brot þau framin fyrir uppkvaðningu fyrrgreinds dóms. Með þeim brot umsem hann er nú sakfelldur fyrir og framin voru eftir uppkvaðningu framangreinds dóms hefur ákærði rofið skilorð þess dóms. Með vísan til 1. mgr. 60. gr. almennra hegningarlaga verður ekki hjá því komist að taka þann dóm upp og dæma um refsingu í einu lagi vegna þeirra mála. Með vísan til framangreinds, 77. gr. og 78. gr. almennra hegningarlaga, verður refsing ákærða H-kk-ef I-kk-ef ákveðin fangelsi í tvö ár. Hefur í því efni verið höfð hliðsjón af þeim brotum sem ákærði er nú sakfelldur vegna en framangreindur dómur hefur bein ítrekunaráhrif á brot ákærða samkvæmt ákærulið II.3. Bæði sækjandi sem og verjandi ákærða hafa lýst því yfir að ákærði hafi nú snúið við blaðinu og fært líf sitt til betri vegar og telja rétt að refsing ákærða verði af þeim sökum skilorðsbundin. Í ljósi atvika og aðstæðna þykir mega fresta fullnustu refsingar ákærða H-kk-ef I-kk-ef að öllu leyti og fellur hún niður að liðnum þremur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Ákærði H-kk-nf I-kk-nf er nú einnig sakfelldur fyrir ellefu umferðarlagabrot, það er fyrir að hafa í alls níu skipti ekið sviptur ökurétti og í fjórgang undir áhrifum fíkniefna og/eða slævandi lyfja, auk annarra brota á umferðarlögum líkt og lýst er í ákæru. Er ákærði af þeim sökum sviptur ökurétti ævilangt frá birtingu dóms þessa að telja, sbr. 101. gr. umferðarlaga nr. 77/2019.

Ákærði L-kk-nf G-kk-nf er fæddur árið [...]. Samkvæmt vottorði sakaskrár ríkisins á hann nokkurn sakarferil sem nær aftur til ársins 2011. Við ákvörðun refsingar ákærða í máli þessu er þó einkum að líta til viðurlagaákvörðunar Héraðsdóms Reykjaness frá 3. nóvember 2022 vegna brots á 233. gr. almennra hegningarlaga. Brot það sem ákærði er hér sakfelldur fyrir var framið fyrir þann tíma og ber því að dæma honum hegningarauka samkvæmt 78. gr. almennra hegningarlaga. Ákærða til málsbóta ber að horfa til skýlausrar játningar hans auk þess sem ákærði kveðst hafa skilið við fyrra líferni og komið lífi sínu á réttan kjöl. Er refsing ákærða L-kk-ef G-kk-ef því ákveðin fangelsi í sex mánuði. Eins og atvikum er háttað þykir rétt að refsing ákærða verði skilorðsbundin og falli hún niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Að kröfu ákæruvalds og að virtum úrslitum málsins verður ákærða H-kk-þgf I-kk-þgf gert að greiða sakarkostnað, samtals 711.023 krónur í samræmi við sakarkostnaðaryfirlit lögreglustjóra frá 29. desember 2022, en um er að ræða annars vegar kostnað vegna öflunar læknisvottorðs og hins vegar kostnað vegna sýnatöku og rannsókna. Ákærði H-kk-nf I-kk-nf greiði þóknun skipaðs verjanda síns, Þ-kk-ef Þ-kk-ef lögmanns, 602.640 krónur að teknu tilliti til virðisaukaskatts.

Ákærði L-kk-nf G-kk-nf greiði þóknun skipaðs verjanda síns, A-kvk-ef B-kvk-ef J-kvk-ef lögmanns, 451.980 krónur að teknu tilliti til virðisaukaskatts.

Af hálfu ákæruvalds fór G-kvk-nf R-kvk-nf S-kvk-nf aðstoðarsaksóknari með málið.

Þ-kk-nf H-kk-nf Þ-kk-nf héraðsdómari kveður upp dóm þennan. Fyrir uppkvaðningu dómsins var gætt ákvæða 184. gr. laga nr. 88/2008.

Dómsorð:

Ákærði, H-kk-nf I-kk-nf Ó-kk-nf, sæti fangelsi í tvö ár. Fresta skal fullnustu refsingarinnar og hún falla niður að liðnum þremur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr.19/1940.

Ákærði, H-kk-nf I-kk-nf, er sviptur ökurétti ævilangt frá og með birtingu dómsins.

Ákærði, L-kk-nf G-kk-nf J-kk-nf, sæti fangelsi í sex mánuði. Fresta skal fullnustu refsingarinnar og hún falla niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940.

Ákærði, H-kk-nf I-kk-nf, greiði 602.640 króna þóknun skipaðs verjanda síns, Þ-kk-ef Þ-kk-ef lögmanns, og 711.023 krónur í annan sakarkostnað.

Ákærði, L-kk-nf G-kk-nf, greiði 451.980 króna þóknun skipaðs verjanda síns, A-kvk-ef B-kvk-ef J-kvk-ef lögmanns.

Þ-kk-nf H-kk-nf Þ-kk-nf